cyanic-selkie/wikianc huggingface dataset:
අපේක්ෂිත ලක්‍ෂණ සහිත ශාක බිහිකිරීම
ශාක ගෘහස්ථකරණය (හීලෑ කිරීම)
සමහරක් තත්ව වල දී ශාක බෝ කිරීම කැලෑ ශාක ගෘහස්ථකරණයට මඟ පාදයි. ශාක ගෘහස්ථකරණය යනු කැලෑ ශාකවලට වඩා ආශා කරන ගති ලක්ෂණවලින් යුත් ශාක නිෂ්පාදනය සඳහා මනුෂ්‍යයන් විසින් සිදු කරනු ලබන කෘතීම තෝරා ගැනීමේ ක්‍රියාවලියකි. තවද එමඟින් ඔවුන්ගේ අඛණ්ඩ පැවැත්ම සඳහා කෘතීම (සාමාන්‍යයෙන් වැඩි දියුණු කරන ලද පරිසරයන් තුළ ඒවාට පැවතීමට හැකි වන සේ විදැහීම සිදු කරනු ලැබේ.) මෙම ක්‍රියාවලියේ ඉතිහාසය 9000-11000 වර්ෂ දක්වා අතීතයට දිව යයි. වර්තමාන වගා කිරීම්වල බොහෝමයක් ‍බෝග පුරාතන කාලවල, එනම් වසර 5000කට පෙර අතීත ලෝකයේ හා වසර 3000කට පෙර නව ලෝකයේ සිදු කරන ලද ගෘහස්ථකරණවල ප්‍රතිඵල වේ. නියෝලිතික යුගයේ දී ගෘහස්ථකරණය අවම වශයෙන් වසර 1000ක් හා උපරිම වශයෙන් වසර 7000ක් ගන්නා ලදී. වර්තමානයේ අපගේ ප්‍රධාන ආහාර බෝග සියල්ලම සමන්විත වන්නේ ගෘහස්ථකරණය වූ ප්‍රභේදවලිනි.
තම මූලය හා තෝරා ගැනීම මූලිකවම සිතා මතා සිදුකරන මිනිස් ක්‍රියාකාරකම් නිසා සිදු වූ ශාකයක් කල්ටිජන් (cultigen) ලෙස හඳුන්වන අතර සාම්ප්‍රදායික ගොවිතැන්කරුවන්ගේ‍තෝරා ගැනීමේ පීඩනය නිසා කැලෑ ජනගහනයෙන් ඉවත් වූ ,වගා කරන බෝග වර්ගයක් ලෑන්ඩ් රේස් (landrace) ලෙස හඳුන්වනු ලැබේ. ස්වාභාවික බලවල හෝ ගෘහස්ථකරණයේ ප්‍රතිඵල වන ලෑන්ඩ් රේසර් ශාක (හෝ සතුන්) යනු විශේෂිත ප්‍රදේශයකට හෝ පරිසරයකට ගැලපෙන ශාකයි. ලෑන්ඩ් රේසර් වර්ගයට උදාහරණයක් වන්නේ සහල්ය. Oryza sativa උප විශේෂය indica දකුණු ආසියාවේ වගා කරන අතර Oriza sitiva උපවිශේෂය Japonica චීනයෙහි වගා කරනු ලැබේ.
නැණසල හප්පාවර- හඟුරන්කෙත
2013 දෙසැම්බර් වන විට මෙහි සේවා ලාභින් 80 ක් පමණ ප්‍රතිලාභ ලබන අතර. සර්වෝදය ෆියුෂන් ආයතනය - සමඟ එක්ව පරිගණක DIPLOMA in Computer Application පාඨමාලාව මෙහෙයවනු ලබයි.
ප්‍රදේශයේ හොඳම නැණසල මධ්‍යස්ථානය බවට පත් විම අපගේ ඒකායන අරමුණ වන අතර පුද්ගලික ලාභ නොව සමාජයට මෙහෙවරක් කිරිම අප නැණසලේ එකම අභිමාර්ත යයි.
වික්ටෝරියා .රන්දෙණිගල ජලාශ ඉහළ මායිමේ පිහිටා ඇත. ලිහිණියාගල රජමහා විහාරය පිහිටා ඇත්තේ හප්පාවර ග්‍රාමයේය. හඟුරන්කෙත ප්‍රාදේශිය ලේකම් කොට්ඨාශයේ ICTA ආයතනය මඟින් ලබා දෙන ලද නැණසල මධ්‍යස්ථාන 03 ( තුන ) අතුරින් ඉතාමත් දුෂ්කර ප්‍රදේශයක් වන හප්පාවර, ලැමසුරිය, ඉල්ලගොල්ල, හකුරුතලේ ආදි වු ග්‍රාම නිළධාරි වසම් හි සේවා ලාභින් සඳහා මෙම හප්පාවර නැණසල තුළින් විශාල මෙහෙයක් සිදු කරනු ලබයි.
ඒ අතර. 01- පරිගණක ආශ්‍රිත පුහුණුව 02- ගොවින් ගේ නිෂ්පාද පිළිබඳ ගැටලු සඳහා විසදුම් සෙවිම. 03- අන්තර් ජාලය මඟින් දුරකතන ඇමතුම් ( Skype ) ලබා දිම 04- සිසුන්ගේ අධ්‍යාපනික කටයුතු සඳහා අවශ්‍ය තොරතුරු අන්තර් ජාලය මඟින් සපයා දිම.
ඇනා කැරනිනා
ඇනා කැරනිනා («Анна Каренина», ) යනු ලියෝ තොල්ස්තෝයි (Leo Tolstoy) විසින් රචනා කරන ලද නවකතාවකි.
දකුණු කොරියාවේ ප්‍රසිද්ධ නිවාඩු දින
එක් එක් දකුණු කොරියාවේ නිවාඩු දින පහත ප්‍රවර්ග එකක් හෝ කිහිපයකට හෝ අයත් වෙති: එක් එක් ප්‍රවර්ගයන් වෙනස්වූ නීතික පදනම් සහිත වෙති. සියළු ජාතික උත්සව දිනයන්, ධජ එසවීම් දිනයන්ද වෙති.
ලාල් වික්‍රමතුංග
ලාල් වික්‍රමතුංග යනු ශ්‍රී ලාංකික ව්‍යාපාරිකයෙකු සහ ලීඩර් ප්‍රකාශන ජාලයෙහි සභාපතිවරයා වේ. ඔහු කොළඹ හිටපු නියෝජ්‍ය නගරාධිපති හැරිස් වික්‍රමතුංගගේ පුතු සහ ඝාතනයට ලක්වූ මාධ්‍යවේදී ලසන්ත වික්‍රමතුංගගේ සහෝදරයාද වේ.
මූලාශ්‍ර
ප්‍රවර්ගය:1950 උපත්
ජෙනිෆර් ලොපෙස්
ජේ ලෝ නොහොත් ජෙනිෆර් ලින් ලොපෙස් ,1969 ජූලි 24 උපත ලැබූ ඇමරිකානු ගායිකාවකි. ගායන වෘත්තියට අමතරව ඇය නිලියක්, කතෘවරියක්, නර්තන ශිල්පිනියක්, මෝස්තර නිර්මාණ ශිල්පිනියක්, නිශ්පාදකවරියක්, ගීත රචකාවියක්, සහ රූපවාහිනී නිවේදකයකවරියක් ලෙසද ජනප්‍රිය වී ඇත. ඇයගේ රංගන දිවියේ මංගලාවතරනය සිදු වූයේ මයි ලිට්ල් ගර්ල් (1986) චිත්‍රපටයේ සුළු චරිතයකට පන පොවමිනි. පසුව ඇය 1991දී ඉන් ලිවිංග් කලර්ස් නම් ඇමරිකානු රූපවාහිනී වැඩසටහන් මාලාවේ ෆ්ලයි ගර්ල් නර්තන ශිල්පිනියක් ලෙස තමුන්ගේ පලමු දෛනික ඉහල පෙලේ රැකියාව ආරම්භ කලාය. ඇය 1993දී නිලියක් වීමේ අභිමතාර්ථය පසුපස හඹා යන තෙක්ම මෙම වැඩසටහන් මාලාවේ අනිවාර්ය චරිතයක් බවට පත් වී සිටියාය. ඇය තම පලමු ප්‍රධාන රංගන චරිතය 1997 සෙලීනා චිත්‍රපටයේදී රඟ දැක්වූවාය. එම වසරේ අවුට් ඔෆ් සයිට් චිත්‍රපටයේ චරිතයකට පන පොවමින් ඇ.ඩො. මිලියනයකට වඩා ආදායමක් ලැබූ ප්‍රථම ලතින් ඇමරිකානු නිලිය බවට ඇය පත් වූවාය. සංගීත ක්ශේත්‍රයට ඇයගේ ඇති බුහුටිකම ප්‍රසිද්ධ වූයේ 1999දී නිකුත් කල ඇයගේ මූලාරම්භක ඔන් ද 6 ඇල්බමයේ "ඉෆ් යූ හැඩ් මයි ලව්" නම් පෙරටුගාමී ගීතයත් සමගිනි.
මහියංගනය රජ මහා විහාරය
මයියංගණ රජ මහ විහාරය
පපප[ඌව පළාත|ඌව පළාතේ]] බදුල්ල දිස්ත්‍රික්කයේ මහියංගනය හෙවත් මහියංගණයේ පිහිටා ඇති පන්සලකි. මෙම පන්සල සුවිශේෂී වන්නේ මෙහි ඇති බුදුන්වහන්සේගේ කේෂ ධාතු තැන්පත්කර ඇති දාගැබ නිසාවෙනි. මෙම ඓතිහාසික ස්ථානය අතීතයේ හඳුන්වා ඇත්තේ මියුගුණ නමිණි. මහවැලි ගඟ සමීපයේ පිහිටි මහියංගණය යන්න බිමිතැන්න යන සිංහල පදයෙන් බිඳී ආවකි.
දාගැබ
ක්‍රිස්තුපූර්ව හයවන සියවසේ බුදුන් වහන්සේ බුද්ධත්වයෙන් නවවෙනි මස මහියංගනයට වැඩමවා මහානාග වනෝද්‍යානයේදී යක්ෂයන් දමනය කල බව මහා වංශයේ සඳහන්වේ. එහිදී ධර්මය ඇසූ සුමන සමන් දෙවියන් සෝවාන් බව ලබා බුදුරදුන්ගෙන් කේෂ ධාතු ලබාගෙන රන් කරඬුවක බහා සත්රියන් උසට මැණික් දාගැබක් කළ බව තවදුරටත් එහි සඳහන්වේ. පසුව බුදුරදුන් ආදාහනය කළ තැනින් ශ්‍රීවාස්ථි ධාතුව වැඩමවා විත් එය නිදන් කොට දොළොස් රියන් දාගැබක් ඉදි කරවා ඇත. එම දාගැබ දේවානම්පියතිස්ස රජුගේ සොහොයුරු උත්තිය කුමරු තිස් රියන් කොට විශාල කරවා ඇත. එම දාගැබ දුටුගැමුණු රජු අසූ රියන් උසටද විශාල කරවා ඇත. මෙම දා ගැබ මහ විජයබා, කීර්ති ශ්‍රී රාජසිංහ වැනි රජවරු ප්‍රතිසංස්කරණය කරවා ඇත.
සොළොස්මස්ථාන අතර එක් ස්ථානයක්වන මහියංඟනය රුහුණේ සිට රජරට දක්වා වැටී තිබූ ඓතිහාසික මාර්ගයේ පිහිටා තිබූ නිසා මෙම ස්ථානය ආගමික වශයෙන් මෙන්ම දේශපාලනික වශයෙන් ද වැදගත්කමක් උසුලා ඇත. මෙම ප්‍රදේශයේ ඈත අතීතයේ සිටම ආර්ථික වශයෙන්ද වැදගත් කමක් උසුලා ඇත. දෙවන අග්බෝ රජු විසින් ඉදිකළ මිණිපේ අමුණ මෙම ප්‍රදේශයේ කෘෂිකාර්මික කටයුතු වලදී ඉතා වැදගත් නිර්මාණයක් විය.
ප්‍රවර්ගය:රජමහා විහාර ප්‍රවර්ගය:බදුල්ල දිස්ත්‍රික්කයේ බෞද්ධ සිද්ධස්ථාන ප්‍රවර්ගය:බදුල්ල දිස්ත්‍රික්කයේ පුරාවිද්‍යා ආරක්‍ෂිත ස්මාරක
ඔලුවිල් ප්‍රදීපාගාරය
ඔලුවිල් ප්‍රදීපාගාරය ශ්‍රී ලංකාවේ නැගෙනහිර වෙරළබඩ ඔලුවිල් හී පිහිටා තිබෙන ප්‍රදීපාගාරයක් වේ. එය කල්මුණේ නගරයේ සිට කිලෝ මීටර 12 ක් පමණ දකුණු දෙසින් පිහිටයි.
ඔලුවිල් ප්‍රදීපාගාරය ශ්‍රී ලංකා වරාය අධිකාරිය මගින් නඩත්තු වන්නක් වන අතර, නිදහස ලැබීමෙන් අනතුරුව ශ්‍රී ලංකාවේ ඉදිකල පළමු ප්‍රදීපාගාරයද වේ. මීටර 24 ක උසින් යුක්ත වූ ප්‍රදීපාගාරය 1999 වසරේ ඔලුවිල් වරාය සංවර්ධන ව්‍යාපෘතියේ කොටසක් ලෙස ගොඩ නංවන ලදී.
ප්‍රදීපාගාරය විවෘත කිරීම 1999 වසරේ ජ්නි 19 වන දිනදී එවක වරාය සංවර්ධන, පුනරුත්ථාපන හා ප්‍රතිසංස්කරණ අමාත්‍ය, ශ්‍රී ලංකා මුස්ලිම් කොංග්‍රස් නායක එම්. එච්. එම්. අෂ්රෆ් විසින් සිදු කරන ලදී.
2004 සුනාමිය
2004 වසරේ බලපෑ සුනාමි ව්‍යසනය හේතුවෙන්, ඔලුවිල් වරාය, නගරය ඇතුළු ප්‍රදීපාගාරයට අලාභහානි සිදුවූ අතර, පසුව නැවතත් එය ප්‍රතිසංස්කරණය කරන ලදී.
ආශ්‍රිත
ප්‍රවර්ගය:ප්‍රදීපාගාර - ශ්‍රී ලංකා
අල්ලාහ්
අල්ලාහ් යනු අරාබි බසින් දෙවියන් අමතන සම්මත ආකාරයයි. බටහිර ජාතින් අතර ප්‍රචලිත ආකාරයට මෙය මුස්ලිම්වරුන් දෙවියන් අමතන ආකාරය වේ. එසේ නමුත් මෙය ‍අරාබි බස කථා කරන සියලු අන්‍යාගමික ලබ්ධිකයින් විසින් එනම් ක්‍රිස්තියානි සහ යුදෙව්වන් විසින් ද දෙවියන් ආමන්ත්‍රණය කිරිමට යොදනු ලැබේ. මෙම පදය මක්කම වාසින් විසින් මැවුම්කාර දෙවියා‍ උදෙසා යොදන ලදි. ඒ අනුව එයින් අදහස් වනුයේ පුර්ව ඉස්ලාමික අරාබියේ පාරිශුද්ධ බලවේගය උදෙසා මෙය යොදන්නට ඇති බවයි.
අල්ලාහ් හා බැඳුණු සංකල්ප සම්ප්‍රදායන් අතර වෙනස් වේ. පුර්ව ඉස්ලාමික අරාබිය තුළ අල්ලාහ් යනු පැවති එකම දේව බලවේගය නොවන්නට ඇත. ඉස්ලාම් දහමට අනුව අල්ලාහ් යනු ශ්‍රේෂ්ඨ හා අති ශුද්ධ වු දේව නාමය වේ. දෙවියන් හා බැඳුණු අන් සියළු නාමයන් ද 'අල්ලාහ්' වෙනුවෙන් යෙදේ. අල්ලාහ් යනු අසමසම හා එකම දෙවියන් වන අතර, විශ්වාසයේ මැවුම්කාරයා ද වන්නේය. හෙතෙම සර්ව බලධාරි වන්නේය. අරාබි කිතුණුවන් වර්තමානයේ දෙවියන් හා පියාණන් වහන්සේ වෙත මෙම පදයෙන් ආමන්ත්‍රණය කරනු ලැබේ. කුරානයේ සඳහන් දෙවියන් හා බයිබලයේ සඳහන් දෙවියන් අතර වෙනස්කම් හා සමානකම් ඇත.
ආරාබි අක්ෂරවල වෙනම සංකේතයක් අල්ලාහ් වෙනුවෙන් වෙන් කර ඇත. විවිධ අරාබි අක්ෂර වර්ග අල්ලාහ් වෙනුවෙන් විශේෂ බැඳි අක්ෂර ලෙස වෙන් කර ඇත.
නිරුක්තිය
අල්ලා යන වචනයෙහි සම්භවය "අල්" සහ "ඉලාහ්" (ʾilāh )යන අරාබියානු වචන සන්ධි වීමෙන් සෑදුණකැයි සැලකේ. "ඉලාහ්" යන්නෙහි අර්ථය දෙවියන් වේ. "අල්" යන්නෙන් "සර්ව බලධාරී" යන අදහස දේ. එලෙස බැලූ කල එහි අදහස "එකම වූ දෙවියන් වහන්සේ" (ho theos monos) යන්නයි. එමෙන්ම මෙහි සම්භවය අරාබි භාෂාවෙහි එන "අලහා" (Alāhā) යන වචනය ඔස්සෙද විග්‍රහ කළ හැක. "අල්ලාහ්" හා සම්බන්ධ පද අනෙකුත් අප්‍රිකානු භාෂා වන හිබෘ හා ඇරමෙයික් භාෂාවන්හි දක්නට ලැබේ. "අල්ලාහ්" යන්න නිරන්තරයෙන් ඒක වචන් ලෙස යෙදෙන පදයකි. අරාබි භාෂාවෙහි මේ සඳහා බහු වචනයක් නැත.
"අල්" (al-) සහ "ඉලාහ්" (ʾilāh) පද සන්ධි වීමෙන් සෑදෙන "අල්ලාහ්" යන පදයෙන් පුරුෂ ලිංගික ස්වරූපය පෙන්වන අතර, "අල්-ලටි" (al-Lāt) යන පදයෙන් ස්ත්රී ලිංගික ස්වරූපය දක්වයි.
පූර්ව භාවිත
පූර්ව ඉස්ලාමික අරාබියෙහි, මෙකන්ස් ජාතිකයන් විසින් මැවුම්කාර දෙවියන් විෂයෙහි යොදන ලදී. මෙකන් ලබ්ධිකයින්ගේ මෙම යෙදීම අවිනිශ්චිත විය. ඔවුහු විශ්වාස කල පරිදි අල්ලහ් සහ ජින් යන අය අතර යම් සහෝදරත්වයක් පැවත ඇත. පූර්ව ඉස්ලාමික අරාබි ජාතිකයන්ට අනුව අල්ලාගේ මිතුරන්; උප ප්‍රධාන දෙවිවරුන් විය. අල්ලහ් හට පුත්‍රයන් සහ දූවරුන් (al-ʿUzzā, Manāt සහ al-Lāt)සිට ඇත. මෙකන් ලබ්ධිකයින් "අල්ලාහ්" විශ්වාස කරනු ලැබුවේ දුර්මුඛ කාල සමයකදීය. මුහම්මද්ගේ පියාගේ නම අබ්දුල්ලා විය. එහි අර්ථය අල්ලාගේ සේවකයා යන්නයි.
ඉස්ලාම්වරුන්ට පෙරද අල්ලාහ් යන වදන භාවිතයට ගැනුණු අතර මක්කම තුළදී සර්වබලධාරී දෙවියන් සඳහා භාවිතා වුයේ එම වදනයි. මක්කම වාසින් අල්ලාහ් දෙවියන්ට අමතරව එතුමන්ගේ පුතුන් සහ දියණියන්ද පිදුමට ලක් කළහ. අල් යුස්සා, මනාට් සහ අල්ලාට් එම දියණිවරුන් වුහ. එමෙන්ම ඔවුන් අල්ලාහ් යනු එකම දෙවියන් ලෙස නොසලකනු ලැබු අතර වෙනත් දෙව්වරුන් රැසක් ඔවුන් විසින් අදහනු ලැබීය.
ඉස්ලාම්
ඉස්ලාම් දහමට අනුව අල්ලාහ් යනු දෙවියන් වෙනුවෙන් භාවිතා කෙරෙන නාමයයි. තවද ඉස්ලාම් ලබ්ධිකයින්ගේ ශ්‍රද්ධාවෙහි කේන්ද්‍රයද මෙය වේ. දෙවියන් වනාහි සර්වබලධාරී වන අතර, විශ්වයෙහි මැවුම්කරුවා හා මනුෂ්ය වර්ගයාගේ විනිශ්චය කරුවා වේ. හෙතෙම අසමසම වේ. ශුද්ධ වූ කුරානය විස්තර කරනුයේ "අල්ලාහ්"ගේ නාමය; ක්‍රියාවන් හා පැවත්මන් වේ. ඉස්ලාමික සම්ප්‍රදායට අනුව දෙවියන් වෙත භාවිතා කෙරෙන නාමයන් 99කි. (al-asma al-husna) ඉන් සෑම නාමයක්ම අල්ලා සතු විශේෂිත ගුණාංගයක් විදහා දක්වයි. මින් වඩාත් ප්‍රචලිත නාමයන් දක්වනුයේ දෙවියන්ගේ අනුකම්පාසහගත බව (al-rahman) සහ මෛත්‍රී සහගත (al-rahim) බව වේ.
අරාබි
අරාබි භාෂාව කථාකරන සියළු අබ්‍රාමික ලබ්ධිකයින්, එනම් ක්‍රිස්තියානුවන් සහ යුද්දෙව්වන් ඇතුළුව "අල්ලාහ්" යන්න “දෙවියන්” උදෙසා භාවිතා කරයි. වර්තමානයේ අරාබි ක්‍රිස්තියානුවන් දෙවියන්ට අල්ලාහ් යන වචනය පමණක් යොදයි. උදාහරණයක් ලෙස කිතුණුවෝ "අල්ලාහ් අල්-අබ්" (الله الآب) දෙවි පියාණන් වහන්සේ යන අදහසින්ද, "අල්ලාහ් අල්-ඉබන්" (الله الابن) දිව්‍ය පුත්‍රයන් යන අදහසින්ද, "අල්ලාහ් අල්-රූහ් අල් කුදුස්" (الله الروح القدس) ශුද්ධෝතමයන් වහන්සේ යන අදහසින්ද යොදති.
අරාබි කිතුණුවන් ලිඛිත කටයුතු සඳහා දෙවියන් යන්න අදහස් කිරීමට යොදන වගන්ති දෙකක් ඇත. ඔවුහු මුස්ලිම් ජාතිකයන් යොදනු ලබන "බැසම්-අල්ලහ්" (basm-allah )යන පදය මෙලෙස යොදනු ලබයි. මෙය 8වන ශතවර්ශයේ සිට පැවත එන්නකි. මුස්ලිම් "බැසම්-අල්ලහ්" යනු "මෛත්‍රී සහගත වූ අනුකම්පාසහගත වූ දෙවියන්ගේ නාමයෙන්" වේ. නමුත් කිතුණුවන්ට අනුව "පියාණන් සහ පුත්‍රයාණන් වහන්සේ ගේ නාමයෙන්" යන්න වේ. ලතින් සහ ග්‍රීක යෙදීම් වල "දෙවියන් වහන්සේ" යන්න සඳහන් නොවේ. අරාබි ජාතිකයන් මෙම "දෙවියන්" යන පදය භාවිතා කරනුයේ ඔවුන් දෙවියන් "එකම දෙවියන්" යන අදහසින් අදහන බැවිණි.
මාර්ෂල් හොඩ්සන්ට අනුව පූර්ව ඉස්ලාමික යුග වලදී ඇතැම් අරාබි කිතුණුවන් එවකට මිත්‍යාදෘෂ්ඨික පන්සලක් වූ "කාබ" වෙත ඔවුහු මැවුම්කාර දෙවියන් ලෙස සැලකූ අල්ලහ් පිදීමට වන්දනා ගමන් ගොස් ඇත.
ඉංග්‍රීසි සහ අනෙකුත් යුරෝපීය භාෂා
ඉංග්‍රීසි භාෂාවෙහි "අල්ලාහ්" යන්නෙහි භාවිතය කෙරෙහි 19 වන ශත වර්ෂයෙහි පැවති සංසන්දනාත්මක ආගමික අධ්‍යයනයන් බලපා ඇත. උදාහරණයක් ලෙස තෝමස් කායිල් (1840) දී දෙවියන් සම්බන්ධව යොදා ඇත. ටෝ ඇන්ඩ්‍රේ විසින් රචිත මුහම්මද්ගේ චරිතාපදානයෙහි (1934) මෙම වචනය නිරන්තරයෙන් යෙදී ඇත්තේ දෙවියන් පිළිබඳ අදහස ජනිත කිරීමටයි. එනමුඳු මෙය යුදෙව් සහ ක්‍රිස්තියානි සංකල්ප වලින් වෙනස් වූවකි. මෙම කාලය වන විට ක්‍රිස්තියානි ලබ්ධිකයින් විසින් "යහවෙහ්" යන හෙබ්‍රෙව් වචනය යොදාගනිමින් තිබිණි.
දෙවියන් වෙනුවෙන් අල්ලාහ් යන වචනය බහුලව භාවිතා නොකෙරෙන භාෂාවන්හි වුවද ඇල්ලාහ් යෙදෙන වාඛ්‍ය ඛණ්ඩයක් තිබිය හැක. උදාහරණයක් ලෙස ඓබෙරිඅන් අර්ධද්වීපය තුළ සියවස් ගණනාවක් පුරා පැවති මුස්ලිම් ජනාවාස හේතුවෙන් "ඔජාලා" යන අරාබි වචනය අද ස්පාඥ්ඥ භාෂාවට එක්වී ඇත. මෙහි වචනාර්ථය වනුයේ "දෙවියන්ගේ කැමැත්ත අනුව" යන්න වේ.
ඇතැම් මුස්ලිම් ජාතිකයන් විසින් අල්ලාහ් යන නාමය පරිවර්තනය නොකොට ඉංග්‍රිසියෙහි භාවිතා කරනු ලැබේ. මෙය කුරානයෙහි සඳහන් වචනය ආශ්‍රයෙන් හෝ යුදෙව් හා ක්‍රිස්තියානු ලබ්ධිකයින් අදහන දෙවියන්ගෙන් සිය දෙවියන් වෙනස් බව හැඟවීමට යොදන්නට ඇත. එසේම මාර්ෂල් G. S. හොඩ්සන් පවසනුයේ මුස්ලිම් නොවන ඉංග්‍රීසී කථා කරන පිරිස් අල්ලාහ් යන වචනය යෙදීමේදී, ඒයින් මුස්ලිම් ජාතිකයන් අදහනුයේ මිත්‍යා කථාවල එන දෙවියන් මිස මැවුම්කාර දෙවියන් වහන්සේ නොවන බවට අදහසක් ජනිතවිය හැකි බවයි. එමනිසා මෙම භාවිතය සුදුසු වන්නේ දේවධර්මයට අනුව ඇතිවන බලපෑම් පිළිගැනීමට කැමති අයට පමණක් බව හොඩ්සන්ගේ මතය වේ.
මුද්‍රණාක්ෂර
යුනිකොඩ්හි "Allah" යන වචනය සඳහා විශේෂ ස්ථානයක් වෙන්කර ඇත. ﷲ = U+FDF2. නිල යුනිකොඩ් පිරිවිතර අනුව මෙම අක්ෂරය alif-lām-lām-heh (الله U+0627 U+0644 U+0644 U+0647) යන්නට වියෝජනය කළ හැකිය. බොහෝ විට [A]llāh යන්නෙහි පළමු අක්ෂරය, අලිෆ් අත්හැර සැලකීම සඳහා අරාබි මුද්‍රණාක්ෂර වලට විශේෂ බන්ධකයන් ඇත.
ඉරාන නිල සංකේත (☫) සඳහා භාවිතා කර ඇති චාරුලේඛන ප්‍රභේද, යුනිකොඩ්හි ආකේතනය කර ඇත්තේ සංකීර්ණ සංකේත පරාසයෙහිය. ඉරාන නිල සංකේත ඉරාන ජාතික ධජයෙහි දැකගත හැකිය. එම සංකේත වලට අර්ථ කථනයන් කිහිපයකි. ඒ ලෝක ගෝලය නිරූපණය වන ආකාරයට "අල්ලාහ්" යන වචනය ශෛලීගත කිරීම සහ වක් සඳ දෙකක් ආකාරයට දැක්විමත්ය.
අබිජාද් සංඛ්‍යාංක
අබ්ජාද් යනු ආදි කාලීන අරාබියේ භාවිතා කළ සංඛ්‍යාංක ක්‍රමයකි. මෙම සංඛ්‍යාංක ක්‍රමය අනුව අරාබි හෝඩියේ ඇති අක්ෂර 28 න් සෑම අක්ෂරයක්ම යම් කිසි අගයක් නිරූපණය කරයි. සම්ප්‍රදායික අරාබි අබිජාද් සංඛ්‍යාංක ක්‍රමය අනුව අල්ලාහ් (الل) යන වචනයෙහි සංඛ්‍යාත්මක අගය 66 කි.
වේදිකා නාට්‍ය නිර්මාණයේ ආනුෂාංගික අංග
වේදිකා නාට්‍ය නිර්මාණයේ ආනුෂාංගික අංග
වේදිකා නාට්‍ය යනු සාමුහික කලා මාධ්‍යක් යන්න බෝහෝදෙනා අවිවාදයෙන් පිළිගනු ලබන කරුණකි. වේදිකාව මත නාම්‍යක් රගඳැක්වුවද එහි පිටුපස නොපෙනෙන්නාවු ශිල්පීය කණ්ඩායමකගේ සාමුහික ක්‍රියාකාරකමෙහි ප්‍රතිඑලයක් ගැබ්ව පවතී. නාට්‍යයයේ සාර්ථකත්වය කෙරෙහි මෙම ක්‍රියාකාරකම සෘජුවම බලපානු ලබයි. වේදිකා නාට්‍ය නිර්මාණයේදී විවිධ අයුරින් සහය වන්නාවු කලාවන් ආනුෂාංගික කලාවන්ට අයත්වනු ලබයි.
ආනුෂාංගික යන පදය ඉංග්‍රීසි භාෂාවේ Ancillary theatre යන පද‍යෙන් හදුන්වනු ලබයි. මෙම පදය සිංහල භාෂාවෙන් සහයෝගය, උපකාරය යන තේරුම් ලබාදේ. සුමංගල ශබ්දකෝශයේ මෙම පදය ‘තවදුරටත් ලබාදෙන සහය’ ලෙස දක්වනු ලැබෙයි. නාට්‍ය මගින් අභිනයන් නිරූපණය වුවද එම අභිනයන් වඩාත් සාර්ථකව ඉදිරිපත් කිරීම සදහා ආනුෂාංගික කලාවන් මගින් ලබාදෙනු ලබන මෙහෙය අතිමහත්ය. ආනුෂාංගික අංගයන්ට අයත් විෂයන් ලෙස පහත විෂයන් දක්විය හැකිය
·       වේදිකා පසුතල නිර්මාණය
·       අංග රචනය
·       රංග වස්ත්‍රාභරණ නිර්මාණය
·       සංගීතය
·       රංගාලෝකය
·       වේස්මෝස්තර රචනය
යන කරුණු ආනුෂාංගික කලාවන් යන ගණයට අයත් වනු ලබයි මෙම කරුණු සියල්ලෙහිම සාර්ථක ප්‍රතිළුලයක් වශයෙන් අවසානයේදි සාර්ථක නාට්‍යයක් නිර්මාණය වේ.
නාට්‍යක් නැරඹීමට යන ‍ප්‍රේක්ෂකයාට මුලින්ම නෙතු ගැටෙනු ලබන්නේ වේදිකාව තුළ නිර්මාණය වී පවතින වේදිකා පසුතලයයි. නාට්‍යයේ සම්පූර්ණම ක්‍රියා විකාශනය වේදිකා පසුතල නිර්මාණය මගින් නිරුපණය වනු ලබයි. නාට්‍ය නරඹන්නාවූ ප්‍රේක්ෂකයින් නාට්‍යයේ වේදිකා පසුතල නිර්මාණය දුටු සැනින් වේදිකාව මත රඟ දැක්වෙනු ලබන ක්‍රියා පටිපාටිය පිළිබඳව විස්වසනීයත්වයක් ඇතිකරගනු ලබයි. මෙහිදී නාට්‍ය නිර්මාණය වී ක්‍රියාත්මක වන යුගය කාලය රට ආර්ථික රටාව වැනි බෝහෝ කරුණු පිළිබඳව මනා විවරණයක් සිදු කරනු ලබන අතර සංකේතාත්මකව ඉදිරිපත් කරයුතු සිදුවීම්ද මෙමගින් නිරූපණය වේ.
ආර්. ආර් සමරකෝන්ගේ කැලණි පාලම වේදිකා නාට්‍යතුළ‘ කැළණි පාලම’ අවට පවතින මුඩුක්කු වාසින් පිළිබඳව මනා සිතුවමක් මවයි. රංඡනි ඹබේසේකරගේ ‘බර්නාඩිගේ සිපිරි ගෙදර’ නාට්‍යතුළ පවතින කුඩා ජනේලයන් මගින් නිවසේ පවතින සිරකාරි බව නිරූපණය වේ. වේදිකා පසුතල නිර්මාණය සිදු කිරීමේදී එහි පවතින ශෛලිය පිළිබඳව අවධානය යොමුකර යුතුය. එහදී,
·       පරිවර්තන නාට්‍යය
·       අනුවර්තන නාට්‍යය
·       ළමා නාට්‍යය
·       අසම්මත නාට්‍යය
යන විවිධාකාර නාට්‍යවලදී එහි පසුබිම් කථනය සිදු කිරීමේදී වෙන වෙනම අවධාණය යොමු කර යුතුය. පරිවර්තනයකදී නාට්‍ය නිර්මාණය කරන පරිසරය පිළිබඳව අවබෝධයක් තිබිය යුතුය. මන්ද, එය ලංකාවේ පවතින පරිසරයට වෙනස් ආකාරයන් නිරූපණය වීම බලපාන ලද බැවිනි. අනුවර්තනයකදී නාට්‍යයේ හරය දේශීය ජන සමාජයට ගැළපෙන ආකාරයෙන් නිරූපණය කරයුතුය. ළමා නාට්‍යකදී ළමයින්ගේ මනසට ගැළපෙන ආකාරයට පසුතල නිර්මාණය සිදුකර යුතුය. අසම්මත නාට්‍ය තුළ නාට්‍යය අවශ්‍ය වන පරිදි වේදිකා පසුතල නිර්මාණය සිදු කරයුතුවේ.
අංග රචනය
ප්‍රොසිනියම් වේදිකාවේ අංග රචනය නාට්‍ය‍යේ විකාශනයට ඉතා වැදගත් වේ. අංග රචනය එක්තරා භාෂාවකි. නළු නිළියන් හඳුනාගැනීම පහසු කිරීම සිදුකරනු ලබන්නේ අංග රචනයයි. නළුවා හෝ නිළිය වේදිකාවේ ආලෝකය තුළ සිටගත් විට අඳුරු ස්වභාවයක් ගනු ලබයි. මෙය මග අරවා ගැනීමට අංග රචනය උපකාරී වේ. අංග රචනයේදි මූලික වශයෙන් මුල් අවස්ථාවේදි යොදාගනු ලබන්නේ පදනම් ආලේපයයි. මෙහිදී මුහුණ ප්‍රධාන කලාප කිපයකට බෙදා වෙන්කරනු ලබයි. එනමි,
·       නළල කලාපය.
·       නාසය කලාපය.
·       අක්ෂි කලාපය.
·       කම්මුල කලාපය.
·       මුඛය කලාපය.
මෙහිදී පදනම් ආලේපය තුළ නිර්මාණය වන පැතලි බව වෙනස් කරමින් මුහුණේ හැඩතලයන් මතු කර ඉදිරිපත් කිරීමට යොදාගනු ලබන වර්ණයන් ප්‍රධාන කොටස් දෙකක් වේ. එනම්,
·       දීපන - යම්කිසි හැඩතලයක් මතු කිරීමට යොදා ගන්නා ලබන වර්ණයන් මෙලෙස හඳුන්වනු ලබයි.
අංග රචනයේදි පදනම් ආලේපනයන් තුළදී යොදා ගන්නා ලබන පදනම් ආලේපන කීපයක් වේ. එනමි,
·       පදනම් ආලේපන කැට
·       ආවාස කූරු
·       මෘදු පදනම් ආලේපන
·       දියර පදනම් ආලේපන
·       රබර් ආරක්ෂිත ආවාස කූරුය
නුතනයේදී බොහෝවිට භාවිතා කරනු ලබන්නේ පදනම් ආලේපන කැට වන අතර එය භාවිතා කරනු ලබන්නේ ජලය තෙත් කරමින්ය. pan cake ලෙස මෙය හදුන්වනු ලබයි. මෙයට අමතරව පින්සල්, පාරහාසක පුයර, කොණ්ඩා සුදු කිරීමට ගන්නා පුයර, ස්ට්‍රික් ගම්, කෘතීම ලේ, කෘතීම කොණ්ඩා, සියල්ලම අංග රචනයට අයත් වේ.
වෙස් මෝස්තර රචනය
නාට්‍ය පෙළෙහි එන චරිතය ප්‍රතිනිර්මාණය කර ඉදිරිපත් කරනු ලබන්නේ වෙස් මෝස්තර ශිල්පය මගිනි. වේදිකාව මත දිගහැරෙන චරිතය පිළිබදව නරඹන්නා තුළ යමිකිසි මතයක් ගොඩනැගීමට වෙස් මෝස්තර ශිල්පය උපකාරී වේ. නළුවන් ලෙස වෙස් වලා ගැනීම සිදු කරනු ලබන්නේ වෙස් මෝස්තර ශිල්පය මගිනි. රංග වස්ත්‍ර නිර්මාණය ලෙසින්ද හැදින්වෙන මෙහිදී රංග ආකාර තුනකට වෙස් මෝස්තර රචනය සිදුකරනු ලබයි. එනම්,
·       ‍ඓතිහාසික සිදුවීම් පදනම් කරගනිමින් නිර්මාණය වන නාට්‍ය
·       තාත්වික නාට්‍ය හෙවත් නූතන පසුබිමක් සහිත නාට්‍ය
මෙයට අමතරව වෙස් මෝස්තර රචනයේ දී නාට්‍ය ශෛලිය පිළිබදවද සැලකිළිමත් විය යුතුය. මෙහිදී නාට්‍ය ධර්මි, ලෝක ධර්මි ,අසම්මත රංගනය, ළමා නාට්‍ය යන ශෛලියන් පිළිබඳව අවධානය යොමුකර යුතුය. වෙස් මෝස්තර නිර්මාණයෙන් නළුවාට තමන් රංගනයේ යෙදෙනු ලබන චරිතයට වඩාත් සමීප වීමට අවැසි වට පිටාව සකසා දෙයි.
සංගීතය
බොහෝ වේදිකා නාට්‍ය තුළ සංගීතය යොදාගෙන ඇති ආකාරය දැකිය හැකිය. නාට්‍ය නිෂ්පාදකයාගේ මෙන්ම නාට්‍ය පෙළ රචනා කරන ලද රචකයාට අවැසි පරිදි සංගීතය නිර්මාණය විය යුතුය. නාට්‍යයේ පවතින නාට්‍යමය රසය වර්ධනයට සංගීතය පිටුවහලක් වේ. එමෙන්ම නාට්‍යයේ මතු කිරිමට උත්සාහ දරනු ලබන හැඟීම් මතු කිරිමටද සංගීතය වැදගත් වේ. මෙයට අමතරව බාහිර අංලකාරය පෙන්වීමටද වචනයෙන් කිව නොහැකි බොහෝ දේ පිළිබද චිත්‍තරූප නිර්මාණයට සංගීතය උපකාරීවේ.
රංග භාණ්ඩ නිර්මාණය
නළුවා හෝ නිළියගේ රංග කාර්‍යයට උපකාර වන්නාවු නිර්මාණයන් රංග භාණ්ඩ වේ. මෙහිදී රංග භාණ්ඩ නිර්මාණයේදි අවධානය යොමුකර යුතු කරුණු කිපයකි. එනම්,
·       කල් පැවත්ම - වේදිකා නාට්‍ය නිර්මාණයක් විවිධ අවස්ථාවලදී විවිධ ස්ථාන වල පෙන්විය යුතු අතර එහිදී දීර්ඝ කාලයකට සරිලන පරිදි රංග භාණ්ඩ නිර්මාණය විය යුතුය.
·       ප්‍රේක්ෂකාගාරයට හා විදුලි ආලෝකයට සරිලන පරිදි රංග භාණ්ඩ නිර්මාණය වීම -  මෙහිදී ප්‍රේක්ෂකයන්ට පැහැදිළිව පෙනෙන ආකාරයටද විදුලි ආලෝකය වැදුණු පසු දිළිසීමක් වැනි ක්‍රීයාවන් සිදු නොවන ආකාරයට රංග භාණ්ඩ නිර්මාණය කර යුතුය. නැතහොත් නාට්‍ය නිර්මාණයට එය බාදාවක් විය හැකිය
·       රංග භාණ්ඩ සැහැල්ලු විම - නාට්‍ය නිර්මාණයකදී යොදා ගන්නා ලබන රංග භාණ්ඩයන් සැහැල්ලු විය යුතුය. ජවනිකාවෙන් ජවනිකාවට රංග භාණ්ඩ බොහෝ අවස්ථා වල වෙනස්වේ. මෙහිදී ඉක්මනින් පහසුවෙන් එහා මෙහා ගෙන යා හැකි ලෙස රංග භාණ්ඩ නිර්මාණ වීම වැඳගත් වේ.
වේදිකා නාට්‍යයක් තුළ රංග භාණ්ඩ යොදා ගැනීම මගින් නාට්‍යය කාර්‍යය වඩාත් සාර්ථකව ඉදිරිපත් කිරීමට බලපාන ආකාරය පිළිබඳව විමසීමේදී නාට්‍ය කාලාවේදි රංග භාණ්ඩ යොදා ගනුලබන ආකාර කීපයක් වේ. එනම්,
·       අදාල පරිසරය නිරූපණය කිරීමට
·       පරිහරණ අවශ්‍යතා මත හසුරුවන රංග භාණ්ඩ
·       සංකේත ලෙස යොදා ගන්නා රංග භාණ්ඩ
රංග භාණ්ඩ නිර්මාණයේදී වැදගත් වන කරුණු කීපයක් මෙසේ දක්වාලිය හැකිය.
·       නාට්‍ය‍යේ ශෛලිය අවබෝධකර ගනිමින් රංග භාණ්ඩ නිර්මාණය කර යුතුය.
·       නිර්මාණය කරනු ලබන රංග භාණ්ඩයේ නියම ස්වරූපය අධ්‍යයනය කර රංග භාණ්ඩය නිර්මාණය කිරීම.
·       කල් පවතින පහසුවෙන් හැසිර විය හැකි අඩු මුදලකින් රංග භාණ්ඩ නිර්මාණය කිරීම.
·       නිර්මාණය කරන ලද රංග භාණ්ඩය පහසුවෙන් ප්‍රේක්ෂකයාට හඳුනාගත හැකි ස්වරූපයෙන් නිර්මාණය කිරීම.
·       නළුවා අභිබවා රංග භාණ්ඩය ඉස්මතු නොවන ආකාරයට නිර්මාණය කිරීම.
·       වේදිකාවේ ආලෝකයට සරිලන ආකාරයෙන් රංග භාණ්ඩ වර්ණ ගැන්වීම.
වේදිකා නාට්‍යක රංග භාණ්ඩ නිර්මාණය පිළිබදව මෙසේ දක්වාලිය හැකිය.
වේදිකා නාට්‍ය නිර්මාණයක රංගාලෝකය
නාට්‍ය නිර්මාණයක් වඩාත් සාර්තකව ඉදිරිපත් කිරීමේදි බලපානු ලබන්නාවු ප්‍රධාන සාධකයක් ලෙස රංග අලෝකය වැදගත් වනු ලබයි. නුතනයේදි වේදිකා නාට්‍ය තුළ කෘතීම රංග ආලෝකයක් භාවිතා කරනු ලබයි. නාට්‍යය නිර්මාණයේදී එහි මුල, මැද, අග මනා සම්බන්ධතාවයක් ගොඩනැංවීම කෙරෙහි වේදිකා ආලෝකකරණය වැදගත් වේ. වේදිකාවේ අනිකුත් සියලුම ආනුෂාංගික අංගයන් මෙන්ම නාට්‍ය පිටපත, ජවනිකා සම්බන්ධය වැනි බොහෝ කරුණු පිළිබඳව අවධානයෙන් යුතුව සිදුකරයුතු ආනුෂාංගික අංගයක් ලෙස වේදිකා ආලෝකය නිර්මාණය කිරිම දක්වාලිය හැකිය.
වර්තමාන වේදිකාවක ආලෝකය යොදා ගැනීම මගින් බලාපොරත්තු වන අරමුණු රාශික් වේ. එහිදි,
·       රංගය මනාලෙස ප්‍රේක්ෂකයාට දැකගත හැකිවීමට.
·       නළුවාගේ රංගනය වඩාත් නිර්මාණශිලීව තීව්‍රව ඉදිරිපත් කිරීමට.
·       ජවනිකා වෙන්කර පෙන්වීටම.
·       චිත්තවේග මානසික ස්වභාවයන් පෙන්වීම සඳහා.
·       ප්‍රේක්ෂකයාගේ අවධානය මනා රදවා ගැනීමට.
·       කාලය නිරූපණය කිරීමට.
වැනි ක්‍රියාවන් සදහා වේදිකාව තුළ ආලෝකය භාවිතා කරනු ලබයි ආලෝකය හා වේදිකාව තුළ නිවැරදි වර්ණ සංයෝජනයක් තිබිය යුතුය ආලෝකය හා වර්ණ පිළිබදව අවධානය යොමු කිරීමේදි මුලික වර්ණයන් ප්‍රධාන වේ එම වර්ණයන් වනුයේ.
·       රතු
·       කොළ
·       නිල්
යන වර්ණයන් ප්‍රධාන වේ මෙම වර්ණයන් එකතු වීමෙන් ද්විතීයික වර්ණයන් නිර්මාණය වේ. මෙලෙස වර්ණ අඩු වැඩි වශයෙන් එක් කිරීමෙන් විවිධ වර්ණයන් සකසාගත හැකිය. එමෙන්ම වර්ණ සමග බැදුණු භාවමය ගුණයන්ද වේ. එහිදී,
·       රතු - මිනිමැරුම, කෝපය, විනාශය, සිත කැළබෙන සුළු බව දක්වාලිය හැකිය.
·       නිල් - රාත්‍රිය, මූසලබව, හුදෙකලාව
·       කොළ - ගහකොළ, පරිසරය, ඊර්ෂියාව
·       සුදු - පවිත්‍රබව, අහිංසක භාවය, සාමය, යටත් බව.
වැනි භාවයන් නිරූපණය කර හැකිය
නුතනයේදි වවිධ වු ආලෝක ලාම්පු භාවිතා කරනු ලබයි. මෙහිදී භාවිතා කරනු ලබන ලාම්පු විවිධ අයුරින් හැදින්විය හැකිය. මුලික වශයෙන් ‘SPOT LIGHTS’ යොදා ගන්නා අතර මෙමගින් වේදිකාවට සුදු ආලෝකය ලබාදීම බලාපොරත්තු වේ.
නුතන තාක්ෂණය මගින් විවිධ වර්ගයේ ලාම්පු නිෂ්පාදනය කර ඇති අතර එමගින් විවිධ ක්‍රියාකාරකම් වේදිකා නාට්‍ය තුළ සිදුකරනු ලබයි. එම ලාම්පු වර්ග පිළිබදව කරුණු මෙසේ දැක්විය හැකිය. තවද විවද ආලෝක උපකරණයන්ද නුතන ලෝකයේ වේදිකා නාට්‍ය සදහා යොදා ගනු ලබයි. එහිදී,
·       COLOUR WHEEL - දුරස්ථ පාලකයක් මගින් ක්‍රියා කරවිය හැකි බල්බයකි. මෙහි රතු, කොළ, නිල්, තැබිලි, ඇමිබර්, යන වර්ණයන්ගෙන් සමන්විත වේ.
·       SEMATHONE PHONE - මෙම බල්බය යොදාගැනීමේදි පාට SLIDE භාවිතා කරනු ලබයි. කෙටි කාලයක් ඇතුළත වර්ණ කීපයක් ලබාගත හැකි බල්බයකි.
·       HAZE MACHINNE - වතුර සමග මිශ්‍රකර මෙම බල්බය මගින් තුනී දුමාරයක් පිටකර හැකිය.
·       COLOUR SCROLLER - ඉතා වේගයෙන් වර්ණ වෙනස් කිරීම මෙම උපකරණය මගින් සිදු කරනු ලබයි.
·       EFFECT PROJECTORS - හිම වැටීම, ගිනිදැල්, වැස්ස, වලාකුළු, වතුර යනාදිය නිර්මාණය කිරීමට මෙම උපකරණය යොදා ගනු ලබයි.
·       RIPPLE EFFECTS - විවිධ සෙලවීම් පෙන්වීම සදහා මෙම බල්බය යොදාගනු ලබයි.
·       C Y M INTERLIJEN LIGHT - මෙහි තාපය විහිම අඩුය. ඹිනෑම වර්ණයක් නිර්මානය කරගත හැකිය.
·       STODE LIGHT - අකුණු ගැසීම නිරූපණය කිරීම සදහා මෙම බල්බය යොදාගත හැකිය
·       SMOKE MACHINE - ඝන දුම් වලාවක් පිට කිරීමට මෙම උපකරණය යොදා ගනු ලබයි.
වේදිකා නාට්‍ය තුළ විවිධ අවස්ථාවලදී මෙම උපකරණ භාවිතා කරනු ලබයි.
වේදිකා නාට්‍ය නිර්මාණය තුළ දි පිටපත අධ්‍යක්ෂණය නළුවාගේ හෝ නිළියගේ සමාරෝපනය මත පමණක් දෝලනය වන්නාවු ක්‍රියාදාමයක් නොවන අතර එහි දී වේදිකාව පිටුපස කෙරෙන්නාවූ විශාල කාර්‍යය භාරයක් පවති එම කාර්‍යය මගින් වේදිකාව තුළ සිදුවන්නාවු ක්‍රියා පටිපාටිය වඩාත් සාර්ථක වේ. මෙම ක්‍රියාදාමය ආනුෂාංගික කලාව ලෙස දක්වාලිය හැකිවේ.
පුරාතන ඊජිප්තියානු ආගම
පුරාතන ඊජිප්තියානු ආගම යනු, බහුදේවවාදමය ඇදහිලි සහ පූජාවිධි සමූහයකින් සමන්විතවූ සංකීර්ණ පද්ධතියක් වූ අතර පුරාතන ඊජිප්තුමය සමාජයෙහි සංඝටනීය කොටසක් විය. ස්වභාවධර්මය තුල වැඩසිටි සහ ස්වභාවධර්ම බලවේගයන් පාලනය කල බවට ඔවුන් විශ්වාස කල බොහෝ දෙවිවරුන් හා සමගින් පැවැති  ඊජිප්තියානුවන්ගේ අන්තර්-සම්බන්ධතාවය මත එය කේන්ද්‍රගත වී තිබුණි. යාච්ඤාකිරීම සහ පූජාවන් පැවැත්වීම වැනි පූජාවිධි තුලින් දෙවිවරුන් සෑහිමකට පත් කිරීම සහ ඔවුන්ගේ අනුග්‍රහය ලබා ගැනුම අපේක්ෂා කෙරිණි. ඔහුගේ නිලබලය තුලින් දිව්‍යමය බලාධිකාරියක් භුක්තිවිඳින බවට විශ්වාස කෙරුණු ඊජිප්තුවෙහි රජු වූ පාරාවෝවරයා කේන්ද්‍රගතව උපචාරමය ආගමික භාවිතයන් පැවතිණි. විශ්වයෙහි ක්‍රමතාවය පවත්වාගෙන යෑමට එතුමන්ට හැකි වන පරිදී, පූජාවිධි සහ පූජාවන් ඔස්සේ දෙවිවරුන්ට පහසුකම් සැපයීමට පාරාවෝවරු බැඳී සිටි අතර, ඔහුගේ ජනතාව සහ දෙවිවරුන් අතර අතරමැදියා ලෙසින් පාරාවෝවරයා ක්‍රියා කලේය. ඊජිප්තියානු පූජාවිධි සඳහා සහ දේවාල ගොඩනැගීම සඳහා, රාජ්‍යය විසින් අතිමහත් සම්පත් සම්භාරයක් වෙන් කරන ලදි.
යාච්ඤාව ඔස්සේ උදවු ඉල්ලීමෙන් හෝ මායාබලයෙන් ක්‍රියාකිරීමට අයැදීමෙන් හෝ තමන්ගේ අවශ්‍යතා වෙනුවෙන් දෙවිවරුන් හා අන්තර්-සම්බන්ධතා පැවැත්වීමට එක් එක් පුද්ගලයින්ට හැකියාව පැවතිණි. මෙම ක්‍රියාමාර්ගයන් එකිනෙකට වෙනස් විභින්න ආකාරයක් ගත් නමුදු, උපචාරමය පූජාවිධි සහ ආයතන හා සමග දැඩි ලෙසින් බැඳී පැවතිණි. ඊජිප්තියානු ඉතිහාසය තුලදී ජනප්‍රිය ආගමික සම්ප්‍රදායයන් වඩාත් ප්‍රමුඛත්වයක් ලැබුවේ පාරාවෝවරයාගේ සමාජ තත්ත්වය හා පිලිගැනුම අවරෝධනයට පත්වීම හා සමගිනි. අනෙක් වැදගත් අංගයන් වූයේ මරණින් මතු ජීවිතය පිළිබඳ විශ්වාසය සහ අවමංගල්‍යමය චාරිත්‍ර වූහ.
වසර 3,000 කට වඩා කාලයක් පැවති ඊජිප්තුවෙහි ප්‍රාග්ඉතිහාසය තුල පවා ආගමෙහි මූලයන් ගැබ්වී තිබුණි. කිසියම් විශේෂිත දෙවිවරුන්ගේ වැදගත් කම උච්චාවචනය වීම සහ ඔවුනතර පැවැති දුර්වාබෝධ සම්බන්ධතා විතැන්වීම අනුව ආගමික විශ්වාසයන්හී විස්තර  කාලය අනුව වෙනස් විය. විවිධ කාලපරිච්ඡේදයන්හීදී, හිරු දෙවි රා, මැවුම්කාර දෙවි අමුන්, මවු දෙවඟන අයිසිස් වැනි සමහරක් දෙවිවරුන් අනෙකුන්ට වඩා ප්‍රකට හෝ විශිෂ්ට හෝ වූහ. දේවධර්මවේදයෙහි කෙටි කාලසීමාවක් තුලදී ඇකටාට්න් පාරාවෝවරයා විසින් ප්‍රඥාපනය කෙරුණු පරිදී, ආට්න් නම්වූ එක් තනි දෙවිවරයෙක් විසින් සාම්ප්‍රදායික දේවමණ්ඩලය ප්‍රතිෂ්ඨාපනය කෙරිණි. පුරාතන ඊජිප්තියානු ආගම සහ මිථ්‍යාකථා සහ සබැඳි බොහෝ ලියැවිලි සහ සිහිවටන පවතින අතර, පුරාතන සහ නූතන සංස්කෘතීන් කෙරෙහි සැලකිය යුතු බලපෑම් සිදුකිරීමට එය සමත්වී ඇත. ඔවුන්ගේ ආත්මයන් මරණින් මතු නොනැසී පවත්වාගැනීමට ඊජිප්තියානුවෝ ඉමහත් පරිශ්‍රමයක් දැරූ අතර, එය සඳහා සොහොන්ගෙවල් තැනීම, සොහොන් භාණ්ඩ තැන්පත් කිරීම, දේහයන් සහ මළවුන්ගේ ආත්මයන් සංරක්ෂණය කර ගැනුමට පිදීම් සිදුකිරීම ආදිය කෙරිණි.
දේවධර්මවේදය
"පුරාතන ඊජිප්තු ආගම" ලෙසින් දැනට හැඳින්වෙන විශ්වාස සහ පූජාවිධි, ඊජිප්තියානු සංස්කෘතියෙහි සෑම පාර්ශවයක් තුලම සංඝටනීය ලෙසින් පැවතිණි. ඔවුන්ගේ භාෂාව තුල ආගම පිළිබඳ නූතන යුරෝපියානු සංකල්පය හා අනුරූප වන එකදු පදයක් හෝ දැක ගත නොහැක. පුරාතන ඊජිප්තියානු ආගම, ඒකාශ්මික ආයතනයක්  නොවූ අතර, මිනිස් ලෝකය සහ දිව්‍යමය ලෝකය අතර අන්තර්ක්‍රියාව පිළිබඳ පොදු අභිසරණය වෙතින් බැඳී තිබුණු,  මහත් පුළුල් සහ වෙනස්වන විශ්වාස සහ පරිචයන් සමූහයකින් සමන්විත වී තිබුණි. දිව්‍යමය රාජ්‍යය තුල වැජඹුනු දෙවියන්ගේ ගුණාංග, ඔවුන් ජීවත්වූ ලෝකයෙහි ගුණාංග ඊජිප්තියානුවන් විසින් තේරුම්ගන්නා ලද ආකාරය සමගින් නොබිඳිය හැකි ලෙසින් වෙලී බැඳී පැවතිණි.
දෙවිවරු
thumb|right| ඔසයිරිස්, අනුබිස්, සහ හොරස් යන දෙවිවරු, පිළිවෙලින් වමෙහි සිට දකුණට ස්වභාවධර්මයෙහි සිදුවන සංසිද්ධින්, දිව්‍යමය බලවේගයන් තුලින් සහ ඒවා මගින් සිදුවන බවට ඊජිප්තියානුවෝ විශ්වාස කලහ. මෙම දේවාත්වාරෝපිත බලවේගයන් අතර මූලධාතු, සත්ත්ව ගුණාංග, හෝ දුරවබෝධ බලවේගයන් වූහ. ස්වභාවධර්මයෙහි සහ මිනිස් සමාජයෙහි සියළු පාර්ශවයන් හා සමගින් සහසම්බන්ධිත දේව මණ්ඩලයක් පැවතුණු බවට ඊජිප්තියානුවෝ විශ්වාස කළහ. ඔවුන්ගේ ආගමික භාවිතයන් විසින් උත්සාහ කෙරුණේ, මෙම සංසිද්ධීන් පෝෂණය කොට සහ අස්වස්සවා ඒවා මිනිස් වාසියට හරවා ගැනුම සඳහා විය. මෙම බහුදේවවාදී පද්ධතිය අතිශයින් සංකීර්ණ වූයේ, සමහරක් දෙවිවරුන් බොහෝ විවිධ විද්‍යාමානවීම් සහිතව වැඩසිටි බවක් විශ්වාස කෙරුණු නිසාත්, සමහරක් සඳහා බහුවිධ මිථ්‍යාවේදීමය භූමිකාවන් තිබුණු නිසාත්ය. මෙයට ප්‍රතිවිරුද්ධ වශයෙන්, සූර්යයා වැනි බොහෝ ස්වභාවික බලවේගයන් අනුසාරයෙන් බහුවිධ දෙවිවවරු වැඩ සිටියහ. මෙම ප්‍රකීර්ණක දේව මණ්ඩලය තුල, විශ්වයේ අත්‍යවශ්‍යයික භූමිකාවක් දැරූ දෙවිවරුන්ගෙන් සිට ඉතා සීමිත හෝ ප්‍රාදේශීය ක්‍රියාකාරකම් සහිතවූ සුළුතර දෙවිවරුන් හෝ "භූතයන්" හෝ දක්වා විවිධත්ව පරාසයක් විය. විදේශීය සංස්කෘතින්ගෙන් අපත්‍යීකරණය කෙරුණු දෙවිවරුන්ද එහි අඩංගු වී තිබෙන්නට ඇති අතර මිය යෑමෙන් පසුව දිව්‍යමය බවක් ආරූඨ වන බව විශ්වාස කෙරුණු පාරාවෝවරුන් සහ කලාතුරකින් ඉමෝටෙප් වැනි ප්‍රමුඛ ගණයේ සාමාන්‍ය වැසියන්ද දේවාත්වාරෝපිත විය හැකිව තිබූ බැවින් සමහරවිට මනුෂ්‍යයන්ද එහි අඩංගුව තිබෙන්නට ඇත.
පුස්තක නාමාවලිය
ප්‍රවර්ගය:අසංස්ථිත උපන්‍යාස ආකෘතීන් සහිත ලිපි
ජයන්ත ලාල් රත්නසේකර
ජයන්ත ලාල් රත්නසේකර කොළඹ නාලන්දා විද්‍යාලයයේ ආදි සිසුවෙකි.
දත් මැදීම
alt=An Asian woman brushing her teeth while looking in a mirror.|thumb|කාන්තාවක් ඇගේ දත් මදිනා අකාරය. දත් මැදීම යනු දන්තාලේප යුත් දත් බුරුසුවකින් දත් ඇතිල්ලීමේ ක්රියා වලියයි. දත් බුරුසුවෙන් බාහිර දත් වලින් තුනෙන් දෙකකට පමනක් ලගා විය හැකි නිසා දත් මැදීමෙන් අන්තර් දන්ත පිරිසිදුකම (සේද රොඩු ) පවත්වා ගත හැක. මෙම කාර්යන් දෙක එකට ගත කල මූලික දත් පිරිසිදු කිරීම ලෙස හැඳින්වේ. මෙය මුඛ සෞඛ්යේ ප්‍රධාන පැතිකඩයන් අතරින් එකකි.
නිසි ආකාරයෙන් දත් මැදීමෙන් අවම වශයෙන් වැඩිහිටියන්ගෙන් තුනෙන් එකකගේ පමණ දත් අහිමි වීමට හේතු වන විවරයන්, හා විදුරුමස් හෝ විදුරුමස් රෝග වළක්වා ගත හැක. දත් නිවැරදිව හා නිතරම මදින්නේ නැති නම්, එමගින් ටර්ටාර් පිහිටුවීමෙන් කෙල ඛනිජ චූර්නීභාවනය කිරීම ප්‍රධාන වශයෙන් සිදු වේ. සෑම පැය විසි හතරකට වරක්ම ඉවත් නොකළහොත් ටර්ටාර් දැඩි වීමකට ලක් වේ (ඉන්පසු 'කලනය' ලෙස සදහන් වේ). දුප්පත් දන්ත සෞඛ්‍ය, හෘද රෝග සහ කෙටි ආයු අපේක්ෂාව සමග බැදී පවතී.
ඉතිහාසය
thumb|දත් බුරුසුවේ භාවිතය පෙන්වන 1899 ඡායාරූපයකි. බොහෝ කලකට පෙර ක්රි.පූ 3000 දී පමණ, ඊජිප්තුවරුන් ඉපලකින් ගත් බොර දත් බුරුසු ඔවුන්ගේ දත් පිරිසිදු කිරීමට නිර්මාණය කරගෙන ඇත. එසේම, ග්‍රීකයන්, රෝමානුවන්, අරාබි ජාතිකයන් හා ඉන්දියානුවන් යන අනෙකුත් සංස්කෘතීන් ඔවුන්ගේ දත් ඉපලෙන් පිරිසිදු කරගෙන ඇත. සමහරු ඉපලේ එක් අන්තයක් ගෙවීමකට ලක් කර දත් අතර වඩා කාර්යක්ෂම ලෙස කාවදින ලෙස සකසා භාවිතා කර ඇත.
අනාගතවක්තෘ මුහම්මද්, 7 වැනි සියවසේ දී වයස් සීමාව නොසලකා සියළුම ප්‍රජාවට දත් මදින ලෙස අණ කල පළමු පුද්ගලයා බවට පත් විය. ඔහු සෑම යාච්ඤා කිරීමට පෙර, නිදා ගැනීමට පෙර සහ අවදිවූ විට තම දත් පිරිසිදු කිරීමට පුරුදුව සිටියේය. ඔහුගේ උපදෙස් වලට අනුව මුස්ලිම්වරුන් සෑම උදේකම හා සවසකම ඔවුන්ගේ දත් පිරිසිදු කර ගන්නා ලදී. කෙසේ වෙතත්, හැකි නම් ඊටත් වඩා නිතර නිතර පිරිසිදු කරන්නැයි ඔහු උපදෙස් දෙන ලදී. පහත දැක්වෙන්නේ නබි කියමනකි.[තහවුරු කරන්න]
Tabrani Rasoolullah ( නබිඳුන් Alayhi wa Sallam ), පවසන ආකාරයට "මට එය මගේ මිනිසුන්ට දුෂ්කර වනු ඇති බව දැනුණේ නැතිනම්, සෑම යාච්ඤා පෙර මම ඔවුන්ට එය ඉටු කිරීමට අණ දෙන්නට ඉඩ තිබුණි". හද්රත් අලි ( Radi Allahu අන්හු) අධිකාරය මත හසන් ඇතුළත් විස්තර ලියැවෙයි.[ Mu'jam අල්- Awsat, වෙළුම. 1, පිටුව 341, හදීස් 1238 ][ තහවුරු කරන්න]
මහලු වියට පැමිනියත් දත් සෞඛ්‍ය සම්පන්නව තබා ගෙන සිටින මුස්ලිම් ලෝකය අප්‍රිකානුවන් හා ආසියනුවන් සමග සම්බන්දතා ඇති කර ගැනීමෙන් පසුව, නුතන දවසේ යුරෝපිකයන් නිතිපතා පුරුද්දක් ලෙස දවසේ දත් මැදීම සිදු කලහ. එය 17 වන සියවසේ අග භාගයේ විද්‍යාත්මකව සහාය ක්‍රමවේදයක් ලෙස උපදෙස් ලබා දී තිබුණි. නුතන දත් බුරුසුව 1780 දී එංගලන්තයේ වැඩි දියුණු කරන ලද්දකි. හිරේ පල අතර සිටින විට, තෝමස් අඩිස් විදුම් යන්ත්‍රයක් ආදරයෙන් බැටළුවෙකුගේ කෙන්ඩා ඇටයට විදීම හා ඌරෙකුගේ ලොම් වලින් රළු කෙදි බේරීම සිදු කරන ලදී. ඔහු නූතන දත් බුරුසුව සොයා ගැනීමට සම්මාන ගන්නා විට, ඒ හා සමාන නිර්මාණයක් 1400දී චීනයෙන් සොයා ගන්න ලදී. එක්සත් ජනපදයේ, දත් බුරුසු 19 වන සිය වස අග භාගයේ සිට තිබුනත්, දෙවන ලෝක යුද්ධය අවසන් වන තෙක් එහි භාවිතය පැතිරුනේ නැති නමුදු, එක්සත් ජනපද සොල්දාදුවන්ගේ දත් මැදීම ඔවුන්ගේ හමුදා සේවය තුළ අවශ්‍ය ක්‍රියාවක් ලෙස ඔවුන් නොනැවතී සිදු කලහ. [වඩා හොද ප්‍රභව අවශයි]
වාර ගණන
දවසකට එක් වරක් පමණක් සිදු කරන ගැඹුරු දත් මැදීම මුඛ සෞඛ්ය පවත්වා ගෙන යාම සඳහා ප්‍රමාණවත් වේ යැයි සම්මුතියක් තිබුනත්, සාමාන්‍යයෙන් ප්‍රමාණවත් මට්‌ටමකට සම්පූර්ණයෙන් දත් මැදීම සිදු නොවන නිසා බොහෝ දන්ත වෛද්‍යවරු දිනකට දෙවරක් දත් මැදීම නිර්දේශ කරයි.
නිසි තාක්ෂණය
ඉදිරිපස සහ පිටුපස දත්, දත්බුරුසුවක් ආධාරයෙන් විදුරුමස දෙසට අංශක 45ක කෝණයකින් යුතුව මැදිය යුතු අතර, දත් බුරුසුව ඉදිරිපසට සහ පිටුපසට රෝල් කිරීමේ චලනයෙන් විදුරුමස සහ දත් සමග සම්බන්දයක් ඇති කිරීම සිදු වේ. ඉදිරිපස දත් වල පිටුපස පෙදෙස මැදීම සදහා දත් බුරුසුව සිරස් අතට දත් මත රදවා ඉහල පහලට චලනය කල යුතුයි. දත් බුරුසුව දත් දෙසට ඉලක්ක කොට තබා දත් වල සැපීමේ මුහුණත, ඉදිරියට සහ පසුපසට සිදු කරන චලන වලින් මැද ගැනීම සිදු කල හැකිය.
දත් බුරුසුව
thumb|දත් බුරුසුවේ හිස දත් බුරුසුව යනු අල්ලුවේ කුඩා බුරුසුවකින් (තුලිකවකින්) සමන්විත දත් ශුද්ධ පවිත්‍ර කිරීමට ගන්නා උපරණයකි. දත් බෙහෙත් වල බොහෝ විට ඇති ෆලෝරොයිඩ්, සුලබව එයට එකතු කරන්නේ පිරිසිදු කිරීමට උපකාරී වීමටයි. දත් බුරුසු අතින් කරන සහ විද්‍යුත් වශයෙන් වර්ග දෙකක් ලෙස පැමිණ ඇත. වඩාත් ඵලදායී බුරුසුව සදහා පරස්පර සාක්ෂි තිබුනත්, විද්‍යුත් දත් බුරුසුවේ ඇති දෝලන චලන නිසා එය අතින් කරන දත් බුරුසුවට වඩා ඵලදායී ලෙස බොහෝ සාක්ෂි පෙන්නුම් කර ඇති අතර, දෝලන චලිතය නොමැතිව දත් බුරුසු දෙකම එක සමාන වේ. අතින් කරන සහ විද්‍යුත් යන දත් බුරුසු දෙකම ඵලදායී අතර, කෙසේ වෙතත්, මිනිසුන් නිතරම නිර්දේශ කරන්නේ ඔවුනට සැප පහසු සහ සාමාන්‍ය ක්‍රමයෙන් මැදිය හැකි ඒවායි.
දත් බුරුසු විවිධාකාර ආකෘති හා කෙදි වලින් ඉදිරිපත් කර ඇති අතර, ඒවා වෙනස් හැඩ හා ප්‍රමාණ වලින් පැමිණෙයි. ඇමරිකානු දන්ත වෛද්‍ය සංගමය විසින් සදහන් කර ඇති පරිදි නිතර කෙදි සහිත දත් බුරුසු භාවිතයෙන් එනැමලයට හානි විය හැකි නිසා හා විදුරුමස් වල කැසීමක් ඇති කරන නිසා බොහොමයක් දන්ත වෛද්‍යවරු "මෘදු" ලෙස ලේබල් කරන දත් බුරුසු භාවිතා කිරීම නිර්දේශ කරති. ස්වාභාවික දත් බුරුසු ද ලෝකයේ බොහෝ ප්‍රදේශ වල ප්‍රසිද්ධ වුවත් [තහවුරු කරන්න], දත් බුරුසු නිතරම නිශ්පාදනය කර ඇත්තේ කෘතිම තන්තුවලින් වලිනි. බොරු දත් කුට්ටම් පළදින පුද්ගලයන් දත් මදින්නේද සම්ප්‍රදායික දත් බුරුසු මගින් වන අතර, විශේෂයෙන්ම සාදන ලද බොරු දත් බුරුසු හෝ බොරු දත් කුට්ටම් ශෝධක මෙයට යොදා ගනී.
දන්තාලේප
thumb|නවීන දන්තාලේප ජෙලයක් දන්තාලේප යනු දත් පවිත්‍ර කිරීම, දත් වල සෞන්දර්යාත්මක පෙනුම හා සෞඛ්‍ය වැඩි දියුණු කිරීම සඳහා භාවිතා කරන ආලේපයක් හෝ ජෙල් දත් බෙහෙතක් වේ. එය සෑම විටම පාහේ දත් බුරුසුව සමග සහයෝගීව භාවිතා වේ. දන්තාලේප භාවිතයෙන් හොඳ මුඛ සෞඛ්‍ය ප්‍රවර්ධනය කළ හැකිය. එයට දන්ත ඵලක හා ආහාර දත් වලින් ඉවත් කිරීම සඳහා ආධාර කළ හැකි අතර, එසේම එයට හේතුව tonsil ගල් නොවන විට දුර්ගන්ධ ශ්වසනය ඉවත් කිරීම හෝ ආවරණ කිරීමට හැකියාව ඇති අතර, එයට ෆ්ලෝරයිඩ් ආදී ක්‍රියාකාරී අමුද්‍රව්‍ය විදුරුමස් ( Gingiva ) රෝග වැළැක්වීම සඳහා ලබා දිය හැක.
දත් කුඩු
දත් කුඩු (හෝ ' දන්තාලේප කුඩු ') දන්තාලේප සදහා විකල්පයක් වේ. එය සංවේදී දත් ඇති අය සඳහා නිර්දේශ කළ හැක. දත් කුඩු වල සාමාන්යයෙන් සමේ උත්කොපක විය හැකි රසායනික සෝඩියම් ලොරියල් සල්ෆේට් (sodium lauryl sulfate ) අඩංගු නොවේ. සෝඩියම් ලොරියල් සල්ෆේට්හි කාර්යය වන්නේ දත් මදින විට පෙණ ඇති කිරීමයි. එය දන්තාලේප වල පොදු රසායනිකයක් වේ. බොරු දත් කුට්ටම් පළදින අයට පවා කුඩු ආකාරයෙන් එන බොරු දත් කුට්ටම් ශෝධක භාවිතා කල හැක.
දේශපාලන පක්ෂ ක්‍රම
ඒක පක්ෂ
ඒක පක්ෂ ක්‍රමය දී බලය හැදෑරීමට ‍නෛතිකව අවසර ඇත්තේ එක් පක්ෂයකට පමණි.කුඩා පක්ෂ වලට සමහර අවස්ථාවන්වලදී ඉඩ ලැබුණද නීතියට අනුව ඔවුන් බලවත් පක්ෂයේ නායකත්වය පිළිගත යුතුය.මෙම පක්ෂය සෑමවිටම ආණ්ඩුවට සමාන නොවුණත් සමහර විට ආණ්ඩුවේ තනතුරු වලට වඩා පක්ෂයේ තනතුරු බලවත් විය හැක.චීනය වැනි කොමියුනස්ට් රාඡ්‍යයන් ,ජර්මනිය වැනි ෆැසිස්ට් රාඡ්‍යයන් උදාහරණ ලෙස දැක්විය හැකිය. මේ අනුව ඒක පක්ෂ ක්‍රමය සාමාන්‍යයෙන් ඒකාධිපතිවාදයට සහ ප්‍රජා පීඩනයට සමාන කොට සැලකේ.
ප්‍රබල පක්ෂ
ප්‍රබල පක්ෂ ක්‍රමයකදී පක්ෂවලට ඉඩ ලැබී ප්‍රජාතන්ත්‍රවාදී සම්ප්‍රදායක් බිහි වුවද අනෙකුත් පක්ෂවලට බලය ලබා ගැනීමට ඉඩක් නැතැයි සැලකේ. සමහර අවස්ථාවලදී දේශපාලන,සමාජ හා ආර්ථික තත්ත්ව සහ මහජන මතවාද මෙයට හේතුවේ.තවත් සමහර අවස්ථාවලදී එනම් ප්‍රජාතන්ත්‍රවාදය එතරම් තහවුරු වී නැතිවිට,රාජ්‍ය අනුග්‍රහය හා මැතිවරණ දූෂණ යොදාගනමින් අධිපති පක්ෂය බලයේ රැදේ.මෙවන් විට ඒක පක්ෂ ක්‍රමය සහ ප්‍රබල පක්ෂ ක්‍රමය අතර වෙනස අතුරුදහන්වේ. ප්‍රබල පක්ෂ ක්‍රමයට උදාහරණ ලෙස සිංගප්පූරුවේ “ පීපල්ස් ඇක්ෂන් පාටි ” සහ දකුණු අප්‍රිකාවේ “ඇෆ්‍රකන් නැෂනල් කොංග්‍රසය ” දැක්විය හැක. ප්‍රබල ඒක පක්ෂ ක්‍රමක් 1990 දශකය දක්වා මෙක්සිකෝවේ “ඉන්ස්ටිටියුශනල් රෙවලුෂණරි පාටි ” පැවති අතර ඩි‍මොක්‍රටික් පක්ෂය හරහා ඇමරිකාවේ 1930 සිට 1970 දක්වා පැවතුණි. “පාටි ඕෆ් ද ෆන්ක්ෂනල් ගෲප්ස් ” හරහා 1970 සිට 1998 දක්වා ඉන්දුනිසයාවේ ද පැවතී ඇත.
ප්‍රධාන දෙපක්ෂය
එක්සත් ජනපදය හා ජැමෙයිකාව වැනි පක්ෂ දෙකක් පවත්නා රටවල තුන්වන පක්ෂයක් යටතේ තරඟ කොට මැතිවරණ ජයග‍්‍රහණය කිරීම ඉතා අසීරු කරුණකි. බොහෝ විට මෙහිදී එක් දක්ෂිණාංශික සන්ධානයක් සහ එක් වාමාංශික සන්ධානයක් දක්නට ලැබේ. එහෙත්, මෙබඳු රටවල සියලූ පක්ෂ ඇතුළත්ව සකස් වන පුළුල් සන්ධානයන් ද දක්නට ලැබේ.
බහුවිධි ඡන්ද ක‍්‍රමය (එක්සත් ජනපදය වැනි) සාමාන්‍යයෙන් පක්ෂ දෙකක් සහිත ක‍්‍රමයක් කරා මඟ පාදන අතර, මෙය මවුරිස් ඩුවර්ජර් (Maurice Duverger) විසින් ඩුවර්ජර්ගේ නීතිය ලෙස ද හඳුන්වා දී තිබේ.
බහු පක්ෂ
බහුපක්ෂ ක්‍රමය යනු පක්ෂ දෙකකට වැඩියෙන් තරග කරන ක්‍රමයකි.
පක්ෂ තුනම එකම කාලයක බලයට පත්වන අවස්ථා දුබලය.එවැනි අවස්ථාවකට උදාහරණයක් ලෙස ෆින්ලන්තය දැක්විය හැකිය. කොලොම්බියාව ද්වී පක්ෂ ක්‍රමයක් පැවති රටක් වුව ද 2002 මැතිවරණයෙන් පසු ඇල්වරෝ උරිවේගේ දර්ශනය නිසා එම රජයට පක්ෂ හයකට නායකත්වය දීමට අවස්ථාව හිමිවිය.
පක්ෂ තුනක් හෝ වැඩි ගණනක් පවතින විට දී සුලබව සිදුවන්නේ කිසිම පක්ෂයකට බහුතරයක් ලබාගත නොහැකි වීමයි. ඔවුන් එකිනෙකා සමග එක්වී සන්ධාන ගත රජයන් පිහිටු වීමය. අයර්ලන්තයේ සහ ජර්මනියේ මෙය සිදුව ඇත. සන්ධාන ගත රජයක ප්‍රධාන දුර්වලකම වන්නේ එය අස්ථාවර වීම සහ වෙනස්කම් නිසා අනතුරුවලට භාජන වීමට හැකවීමය.
තුළත බහු පක්ෂ ක්‍රමය
වර්තමාන එක්සත් ජනපදයේ පවත්නා මෙන්ම ද්වීපක්ෂ ක්‍රමයක් නවීකරනය කර ඡන්දදායකයාගේ අදහස් වඩා හොදින් පෙන්නුම් කිරීම සඳහා ප්‍රතිශේධන ඡන්ද බලයක් ලබාදීමෙන් තුලිත බහුතර ඡන්ද ක්‍රමයකට ළගාවිය හැකි බව ඩොනල්ඩ් ආතර් ක්‍රොනෝස් විසින් සිදුකරන ලද අධ්‍යනයන්වලින් හෙළිවී ඇත.සම්ප්‍රදායික සරල බහුතර ඡන්ද ක්‍රමයේ ඇති දුර්වලකම් නම් එක් අපේක්ෂකයෙකු පත්වීම වැලැක්වීම උත්සාහ කිරීමේ දී ඉහලින් සිටින අපේක්ෂකයෙකුට ව්‍යාජ ප්‍රතිජානන ඡන්දයක් හිමිවීමය. තුලිත බහුතර ක්‍රමයකදී ඡන්දදායකයාට තම සැබෑ ප්‍රතිශේදන ඡන්දය සටහන් කිරීමට අවස්ථාවක් හිමිවන බැවින් ප්‍රතිජානන ඡන්ද මතු නොවේ.
තුලිත බහු පක්ෂ ක්‍රමයක් මගින් ප්‍රසිද්ධ වූ එහෙත් ජනප්‍රිය නොවන අපේක්ෂකයෙකුගේ මැතිවරණ ජය ගැනීම වැල‍කේ. එසේ වන්නේ ඔහුට අකමැති ඡන්දදායකයන්ට වඩා නිවරදිව සිය කැමැත්ත ලකුණු කිරීමට අවස්ථාවක් හිමිවන බැවිනි.මේ සඳහා ප්‍රතිශේදන ඡන්ද මෙන්ම ප්‍රතිජානන ඡන්දද වැදගත් වේ. තුලිත වීම සදහා මැතිවරණයක දී සියළු ඡන්දදායකයින්ට මෙම අවස්ථාව ලැබිය යුතුය.පක්ෂ දෙකකට පමණක් අසාධාරණ වාසීන් ගෙන දෙන ප්‍රතිචාර ලුපයද මේ හරහා ඉවත් කෙරේ.සාම්ප්‍රදායික සරල බහුතර ක්‍රමයේ දී ප්‍රතිජානන ඡන්ද පමණක් ලබාදිමට හැකි විට ඡන්දදායකයා ප්‍රතිශේදන මනාපයක් නියෝජනය කිරීමට උත්සාහ දැරීමේ මෙම ප්‍රතිචාර ලුපය ඇතිවේ.ප්‍රතිවිරුද්ධ අපේක්ෂකයාගේ ජයග්‍රහන අවම වන විකල්ප තෝරා ගැනීමට මෙහිදී ඡන්ද දායකයාට අවස්ථාවක් ලැබේ.එය උදාහරණයකින් මෙසේ සලකා බැලිය හැකිය.සාමාන්‍ය දිර්ඝ ඉතිහාසයක් ඇති පක්ෂයකින් අපේක්ෂකයින්ගේ ජය ලැබීම සිදුවේ.වෙනත් අපේක්ෂකයකුට පරාජය කරවීමට ඡන්දදායකයාට කළ හැකි එක් කර්යයක් වනුයේ එවන් ඉතිහාසයක් සහිත පක්ෂයකට ඡන්දය දීමයි.ඔහු අකමැති අපේක්ෂකයා ඉදිරිපත් වන්නේ දීර්ඝතම ඉතිහාසක් ඇති පක්ෂයකින් නම්,ඡන්දදායකයා කල යුත්තේ දෙවන දීර්ඝතම ඉතිහාසය සහිත පක්ෂයට ඡන්දය ලබා දීමයි. මේ අනුව ඉතිහාසයක් ගොඩනගාගත් පක්ෂ දෙකකට පමණක් ප්‍රරෝහණ ශක්තියක් පවතින අතර ප්‍රතිචාර ලුපයෙන් වාසි ලබන ඡන්දධායකයන්ට එය අහිමිවේ.
ප්‍රතිශේදන ඡන්ද ක්‍රමයක් මහජන ඡන්දයට හෝ මැතිවරණ විද්‍යාල ඡන්දයක් සදහාද භාවිතා කල හැක. මැතිවරණ විද්‍යාලය මහජන ඡන්දය නියෝජනය කරන්නේ නම්, විද්‍යාලයට මෙන්ම,මහජනතාවට ද තුලිත මැතිවරණ අවස්ථාව ලබාදිය යුතුය.
පක්ෂ විරහිත බව
පක්ෂ රහිත ක‍්‍රමයක් තුළ පිළිගත් දේශපාලන පක්ෂ නොපවතින අතර, සමහර අවස්ථාවලදී පවත්නා දේශපාලන පක්ෂ මත නීතිමය සීමාවන් දක්නට ලැබේ. මෙම ක‍්‍රමය තුළ සෑම අපේක්ෂකයකුම තම පෞද්ගලික සුදුසුකම් මත තේරී පත් වේ. ව්‍යවස්ථාදායකය තුළ විධිමත්ව පක්ෂ නිර්මාණය වන ආකාරය දක්වා නොමැත. ජෝර්ජ් වොෂින්ටන්ගේ පරිපාලනය සහ එක්සත් ජනපද කොන්ග‍්‍රසයේ පළමු සැසිවාර අපක්ෂපාති ඒවා විය. එසේම, වොෂින්ටන් තම සමුගැනීමේ කතාව තුළ ද දේශපාලන පක්ෂවලට එරෙහිව කතා කළේය. එක්සත් ජනපදයේ වර්තමාන එකම පක්ෂ විරහිත ආණ්ඩුක‍්‍රමය වන්නේ නෙබුස්කා හි (Nebraska) ඒක මණ්ඩල ව්‍යවස්ථාදායකයයි. බොහෝ නගර හා කෝරළ ආණ්ඩු පක්ෂ රහිත ය. කැනඩාවේ, වයඹ දිග කලාපයන්හි ව්‍යවස්ථාදායකයන් සහ නුනාවුට් (Nunavut) හි පවතින්නේ පක්ෂ රහිත ක‍්‍රමයකි. මෙය වඩාත් ජනප‍්‍රිය වන්නේ රාජ්‍යයෙන් පිටත ආයතන තුළය. දේශපාලන පක්ෂවලට විරුද්ධ යම් නීතියක් පවතින්නේ නම් මිස, මෙබඳු ක‍්‍රම තුළ ද පසුකාලීනව පක්ෂ බවට පරිවර්තනය විය හැකි බොහෝ බෙදීම් දක්නට ලැබේ.
භාහිර සබැඳි
ප්‍රවර්ගය:ඡන්ද විමසීම් ප්‍රවර්ගය:දේශපාලන පක්ෂ
ඔකිනාවා දූපත
ඔකිනාවා දූපත්වාසීන් ලොව වැඩිම ආයු කාලයක් ඇති ජනකොට්ටාශයක් ලෙස සැලකේ. එවැනි තවත් පැසිපික් දූපතක් වන්නේ සාඩීනියාවයි. සාඩීනියාවේ ජීවත් වන දූපත් වාසීන් 100,000 කින් 22 දෙනෙකු වයස අවුරුදු සියය ඉක්මවා ඇති අතර, ඔකිනාවාවාසීන් 100,000 කින් 34 දෙනෙකු වයස අවුරුදු සියය ඉක්මවති. එය ජපන් ප්‍රධාන භූමියේදී මෙන් තුන් ගුණයකටත් වැඩිය.
ඉතිහාසය
ඔකිනාවා දූපතේ මුල්ම මිනිස් වාසයන් පිලිබඳ නිවැරදි තොරතුරු නොමැත. ඈත අතීතයේදී ජපානයෙන්, චීනයෙන් සහ ඕස්ට්‍රේලියාවෙන් මෙම දූපතට මිනිසුන් සංක්‍රමණය වන්නට ඇතැයි සැලකේ. මුල් කාලීන ඔකිනාවාවාසීන් දඩයම් කිරීමේ සහ කුඹල් කර්මාන්තයේ යෙදුනු බවට සාක්ෂි ඇත. පසුව ඔවුන්ගේ වාසස්ථාන වඩාත් මුහුදු වෙරල දෙසට කාලයත් සමග ඇදී යාමෙන් පෙනෙන්නේ ඔවුන් පසුකාලීනව ධීවර කර්මාන්තයට හුරුවූ බවයි. යයෝයි යුගය තුලදී ඔකිනාවා දූපතේ වී වගාකිරීමක් සිදුව නොමැත. එය ඇරඹී ඇත්තේ පසුවය. ඔකිනාවා දූපත තුල තිබී වසර 2500කටත් වඩා පැරණි බෙලි කටු ආයුධ හමුවීමෙන් පෙනී යන්නේ මෙම දූපත තුල ගිනිකොනදිග පැසිෆික් සංස්කෘතියක් තිබූ බවයි.
දූපත තුල කෘෂිකර්මාන්තය ආරම්භ වී ඇත්තේ 12 වැනි සියවසේදී පමණය. ඒ වන විට දූපතේ ජනාවාස දූපත මධ්‍යට සංක්‍රමණයවීම යලි ආරම්භ වී තිබේ. මෙම යුගය, ගුසුකු යුගය ලෙස හැඳින්වේ. ඔකිනාවා දූපතටම ආවේනික මාලිගා සහ බලකොටු හැඳින්වීමට මෙම ගුසුකු යන වදන භාවිත වේ. ර්යූක්යූ රාජධානියට අයත් මෙවැනි බලකොටු රැසක් අදටත් ඔකිනාවා දූපත් හි දැකිය හැකි අතර ඒවා යුනෙස්කෝ ලෝක උරුම ලයිස්තුවටද ඇතුලත්ව ඇත. ඔකිනාවා සහ අනෙකුත් රටවල් අතර පෝසිලෙන් නිෂ්පාදන වෙළඳාම මෙම යුගයේදී ඉතාමත් සරුවට සිදුවී ඇත. එමෙන්ම මෙම කාලයේදී, නැගෙනහිර ආසියානු වෙළඳ කටයුතුවලදී ඔකිනාවා දූපත වැදගත් භාණ්ඩ හුවමාරු ස්ථානයක් බවට පත්ව තිබුණි. ශුන්ටෙන් සහ එයිසෝ යන ර්යූක්යූ රජවරු ඔකිනාවාහි සිටි වැදගත් ආණ්ඩුකාරවරු වූහ. එයිසෝ රජුගේ කාලයේදී, එනම් 1291 දී මොන්ගෝලියාව විසින් ඔකිනාවා දූපත ආක්‍රමණය කිරීමට උත්සහ කලද එය අසාර්ථක විය. නොරෝවරියන් හෙවත් කාන්තා ශින්ටෝ ආගමික පූජකවරියන්ද මෙම යුගයේදී ඔකිනාවා දූපතට සංක්‍රමණය වූහ.
1429 දී ෂෝ හාෂි රජු විසින් එවකට පැවති රාජධානි 3 එක්සේසත් කර නව රාජධානියක් ඔකිනාවා දූපත් හි පිහිටුවන ලදී. එම නව ර්යූක්යූ රාජධානියේ අගනුවර වූයේ ශූරී මාලිගයයි. මෙම රාජධානියේ විදේශ කටයුතු සහ අනෙකුත් සංවර්ධන කටයුතු නිරීක්ෂණය සඳහා වන නිලධාරීන් චීනයෙන් සංක්‍රමණය වූ මින්ග් රාජවංශයේ අය වූහ.
17 වන සියවස වන විට ඔකිනාවා දූපත චීනය සහ ජපානය යන රටවල් දෙකටම බදු ගෙවන දූපතක් බවට පත්විය. ජපානය විසින් ලන්දේසීන් හැරුනුකොට අනෙකුත් යුරෝපීය ජාතීන් සමග වෙළඳ කටයුතු කිරීම අත්හිටවූ පසු භාහිර ලෝකය සමග වෙළඳ කටයුතු සිදුකල ජපාන වරායන් වූයේ ර්යූක්යූ සහ නාගසාකිය පමණි.
1879 වසරේදී ජපානය විසින් ර්යූක්යූ රාජධානියට අයත් ඔකිනාවා දූපත් සමූහයම සිය රටට ඈඳා ගත්තේය. මෙයිජි රජය විසින් ර්යූක්යූ රාජධානිය ඔකිනාවා දිස්ත්‍රික්කය ලෙස පසුව නම් කරන ලදී. ශූරී රාජ පරම්පරාව එමගින් අවසන් විය.
දෙවන ලෝක යුද්ධය අවස්ථාවේ සිදුවූ ඔකිනාවා සටන ඔකිනාවා දූපත් හිදී සිදුවූවකි. ඇමරිකානු හමුදා විසින් ඔකිනාවා දූපත් අල්ලාගැනීමට උත්සහ කරනු ලැබූයේ එමගින් ජපානය ආක්‍රමණය කිරීමේ සැලසුම් පහසු වන නිසාය. එම සටන දින 82ක් පැවතිනි. 95,000 කට අධික ජපාන අධිරාජ්‍ය හමුදා සෙබළුන් සහ 12,510 ක් පමණ ඇමරිකානු සෙබළුන් එම සටනෙන් ජීවිතක්ෂයට පත්විය.
දෙවන ලෝක යුද්ධයෙන් පසු, ඇමරිකානු හමුදා විසින් ජපානය අත්පත් කරගැනීමත් සමග ඔකිනාවා දූපත් ද ඇමරිකානු හමුදා පාලනයට යටත් විය. ඇමරිකානු ආරක්ෂක අංශ වලට අයත් ගුවන්, නාවික හා පාබල කඳවුරු රැසක් ඒ කාලයේදී ඔකිනාවා දූපත් හි ඉදිවිය. 1972 ජූනි 17 වෙනිදා ඇමරිකානු ආරක්ෂක අංශ විසින් ඔකිනාවා දූපත් ආපසු ජපාන පාලනයට භාරදෙන ලදී.
2010 වසරේ පෙබරවාරි මාසයේ සිදුවූ රිච්ටර් පරිමානයේ අංශක 7.0 ක ප්‍රබලතාවයෙන් යුතු භූකම්පනයක් ඔකිනාවා දූපතට බලපාන ලදී.
භාහිර සබැඳි
.
කෝට්ටේ මැතිවරණ බලප්‍රදේශය
කෝට්ටේ මැතිවරණ බලප්‍රදේශය අගෝස්තු 1947 සහ පෙබරවාරි 1989 අතරතුර ශ්‍රී ලංකාවෙහි  මැතිවරණ බලප්‍රදේශ අතුරින් එකක් විය. මෙම මැතිවරණ බලප්‍රදේශය නම් ලද්දේ බස්නාහිර පළාතේ  කොළඹ දිස්ත්‍රික්කයේ,  කෝට්ටේ නගරය අනුව යමිනි. ශ්‍රී ලංකාවේ 1978 ආණ්ඩුක්‍රම ව්‍යවස්ථාව විසින්  පාර්ලිමේන්තු මන්ත්‍රීවරුන් තෝරා පත්කර ගැනුම සඳහා සමානුපාතික නියෝජන මැතිවරණ ක්‍රමය හඳුන්වාදෙන ලදි. එවිට පැවැති බොහෝ දුරට ඒක-මන්ත්‍රී මැතිවරණ බලප්‍රදේශ වූ බලප්‍රදේශ 160 වෙනුවට බහු-මන්ත්‍රී මැතිවරණ බලප්‍රදේශ 22 ක් ඇති කරන ලදි. සමානුපාතික නියෝජනය යටතේ පැවැත්වුණු පළමු මැතිවරණය වන 1989 මහා මැතිවරණයේදී කෝට්ටේ මැතිවරණ බලප්‍රදේශය වෙනුවට  කොළඹ බහු-මන්ත්‍රී මැතිවරණ බලප්‍රදේශය  ආදේශ කරනු ලදුවත් බහු-මන්ත්‍රී මැතිවරණ බලප්‍රදේශය තුළ ඡන්ද බලප්‍රදේශයක් ලෙස කෝට්ටේ දිගටම පවතියි.
1947 පාර්ලිමේන්තු මහා මැතිවරණය
23 අගෝස්තු 1947 සිට 20 සැප්තැම්බර් 1947 දක්වා කාලය අතරතුරදී පැවැත්වුණු පළමුවන පාර්ලිමේන්තු මැතිවරණයෙහි මෙම මැතිවරණ බලප්‍රදේශය සඳහා ප්‍රතිඵල:
1952 පාර්ලිමේන්තු මහා මැතිවරණය
24 මැයි1952 සහ 30 මැයි1952 දක්වා කාලය අතරතුර පැවැත්වුණු දෙවන පාර්ලිමේන්තු මැතිවරණයෙහි මෙම මැතිවරණ බලප්‍රදේශය සඳහා ප්‍රතිඵල:
1956 පාර්ලිමේන්තු මහා මැතිවරණය
5 අප්‍රේල් 1956 සහ 10 අප්‍රේල් 1956දක්වා කාලය අතරතුරදී පැවැත්වුණු තෙවන පාර්ලිමේන්තු මැතිවරණයෙහි මෙම මැතිවරණ බලප්‍රදේශය සඳහා ප්‍රතිඵල:
1960 (ජූලි) පාර්ලිමේන්තු මහා මැතිවරණය
20 ජූලි 1960 දිනදී පැවැත්වුනු පස්වන පාර්ලිමේන්තු මැතිවරණයෙහි මෙම මැතිවරණ බලප්‍රදේශය සඳහා ප්‍රතිඵල:
1965 පාර්ලිමේන්තු මහා මැතිවරණය
22 මාර්තු 1965 දිනදී පැවැත්වුනු  හයවන පාර්ලිමේන්තු මැතිවරණයෙහි මෙම මැතිවරණ බලප්‍රදේශය සඳහා ප්‍රතිඵල:
1970 පාර්ලිමේන්තු මහා මැතිවරණය
27 මැයි 1970 දිනදී පැවැත්වුනු සත්වන පාර්ලිමේන්තු මැතිවරණයෙහි මෙම මැතිවරණ බලප්‍රදේශය සඳහා ප්‍රතිඵල:
1977 පාර්ලිමේන්තු මහා මැතිවරණය
21 ජූලි 1977 දිනදී පැවැත්වුනු අටවන පාර්ලිමේන්තු මැතිවරණයෙහි මෙම මැතිවරණ බලප්‍රදේශය සඳහා ප්‍රතිඵල:
ආශ්‍රිත
ප්‍රවර්ගය:ශ්‍රී ලංකාවේ පැරණි මැතිවරණ බලප්‍රදේශ ප්‍රවර්ගය:කොළඹ දිස්ත්‍රික්කය
ශ්‍රී ලාංකික නිදහස් ව්‍යාපාරය
ශ්‍රී ලාංකික නිදහස් ව්‍යාපාරය යනු බ්‍රිතාන්‍ය අධිරාජ්‍යයෙන් ලංකාවට නිදහස හා ස්ව-පාලනය ලබා ගැනුමට දියත් කෙරුණු සාමකාමී දේශපාලන ව්‍යාපාරයකි. 20වන සියවසෙහි ඇරඹුමත් සමග මුලපිරුනු මෙයට බොහෝ ලෙසින් උගත් මධ්‍යම පංතිය විසින් නායකත්වය සැපයුනු අතර, අවසානයේදී 1948 පෙබරවාරි 4 වන දිනදී ලංකාව වෙත ලංකා ඩොමීනියන් රාජ්‍යය ලෙසින් නිදහස ප්‍රදානය කිරීමත් සමගින් සාර්ථකත්වයට පත් විය. 1972 මැයි 22 දිනදී එය ජනරජයක් බවට පත්වී ශ්‍රී ලංකා ජනරජය ලෙසින් නම් කිරීම වන තුරු වසර 24 පුරාවට බ්‍රිතාන්‍ය පොදු රාජ්‍ය මණ්ඩලය තුල ඩොමීනියන් තත්වය පවත්වා ගෙන යන ලදි.
බ්‍රිතාන්‍ය යටත්විජිත පාලනය
අසායේ සටනෙන් අනතුරුව බ්‍රිතාන්‍ය රාජ් ආසියාවේ ආධිපත්‍යක වූහ; වෝටර්ලූ සටනෙන් පසුව බ්‍රිතාන්‍ය අධිරාජ්‍යය ලෝක මහාබලවතෙක් බවට පත් විය. ඉන්දියාවෙහිදී, ඇෆ්ගනිස්තානයෙහිදී සහ දකුණු අප්‍රිකාවෙහිදී ඉතාමත් සැකෙවින් ලද පරාජයන් හැරුණු විට එහි සර්වබලධාරි මුහුණුවර නොකැලැල්ව පැවතිණි. 1914 වන තුරුම එය සැබෙවින්ම අභියෝගයට ලක් නොවූ බව පැවසිය හැක.